Noorteparlamendi eelkäijaks võib lugeda „101 last Toompeale“ noortefoorumit. Möödunud aastal tähistas „101 last Toompeale“ juba 22 aastat kokkukäimist. Analüüsides 2013.aasta „101 last Toompeale“ noortefoorumi tagasisidet ilmnes aga, et juba traditsiooniks saanud noortefoorum vajab uuendamist. Arvestades, et noortefoorum on tegutsenud juba üle kahekümne aasta pea muutmatul kujul, on uuendused möödapääsmatud.
#000000
Läbi aegade on „101 last Toompeale“ keskendunud mitmetele teemadele, näiteks: õpilase probleemid koolis, õpilase võimalused osalemaks ühiskonna elus ja selle korraldamises, integratsiooniprotsessid haridussüsteemis, Eesti noored ja Euroopa Liit, noored ja poliitika, Eesti noor ja sõnavabadus, Eesti noor tööturul, Eesti noor ja mitteformaalne haridus, noor ja ohutsoonis-meedia, internet, kool, laste ombudsman, karjääriõpe, väärtuskasvatus ning riigieksamid, tasemetööd ja ülikooli sisseastumiseksamid ja samuti laste ja noorte kaasamine kohaliku elu korraldamisel.
#000002
Projekti on rahaliselt toetanud Euroopa Komisjon. Publikatsiooni sisu peegeldab autori seisukohti ja Euroopa Komisjon ei ole vastutav sellessisalduva informatsiooni kasutamise eest. Euroopa Noortest ja Erasmus+ võimalustest saad lähemalt lugeda siit: euroopa.noored.ee
#000005